Na temelju Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10., 105/10., 90/11., 16/12., 86/12., 126/12., 94/13., 152/14., 7/17., 68/18., 98/19.) SREDNJA ŠKOLA KOPRIVNICA, Trg slobode 7, Koprivnica, raspisuje

**NATJEČAJ**

**za slobodna radna mjesta (M/Ž)**

* 1. **Nastavnik iz predmeta Poslovne komunikacije,** 1 izvršitelj, 2 sata neposrednog odgojno-obrazovnog rada, 4 sata tjedno, određeno nepuno radno vrijeme, zamjena
	2. **Nastavnik iz predmeta Komunikacija u prodavaonici,** 1 izvršitelj, 2 sata neposrednog odgojno-obrazovnog rada, 4 sata tjedno, određeno nepuno radno vrijeme, zamjena
	3. **Nastavnik iz predmeta Poslovne komunikacije**, 1 izvršitelj, 1 sat neposrednog odgojno-obrazovnog rada, 2 sata tjedno, određeno nepuno radno vrijeme do 31.8.2020. (stjecanje više razine kvalifikacije)
	4. **Nastavnik iz predmeta Poduzetništvo**, 1 izvršitelj, 1 sat neposrednog odgojno-obrazovnog rada, 2 sata tjedno, određeno nepuno radno vrijeme do 31.8.2020. (stjecanje više razine kvalifikacije)
	5. **Nastavnik iz predmeta Uvod u laboratorijski rad**, 1 izvršitelj, 4 sata neposrednog odgojno-obrazovnog rada, 7 sati tjedno, neodređeno nepuno radno vrijeme

U prijavi na natječaj potrebno je navesti redni broj i naziv radnog mjesta za koje se podnosi prijava. Prijavu je potrebno vlastoručno potpisati.

**Uz prijavu, kandidati su dužni priložiti:**

1. životopis
2. presliku diplome
3. elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje
4. presliku potvrde o stečenim pedagoškim kompetencijama za kandidate koji su ih bili dužni steći
5. uvjerenje nadležnog suda da se protiv podnositelja prijave ne vodi kazneni postupak (koje nije starije od 6 mjeseci).

Uvjeti za zasnivanje radnog odnosa: opći uvjeti sukladno općim propisima o radu te posebni uvjeti propisani člankom 105. i 106. Zakona o odgoju i obrazovanju u osnovnoj i srednjoj školi (NN, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14 i 7/17, 68/18., 98/19.), člankom 12. i 37. Pravilnika o stručnoj spremi i pedagoško psihološkom-obrazovanju nastavnika u srednjem školstvu (NN, broj 1/96. i 80/99.), Nastavnim planom i okvirnim obrazovnim programom za zanimanje komercijalist, Strukovnim kurikulumom za stjecanje kvalifikacije prodavač prema modelu dualnog obrazovanja, Nastavnim planom i okvirnim programom za zanimanje farmaceutski tehničar/farmaceutska tehničarka.

Kandidati koji ostvaruju pravo prednosti pri zapošljavanju prema posebnim propisima dužni su se u prijavi na natječaj pozvati na to pravo te uz prijavu priložiti sve dokaze iz kojih se vidi navedeno pravo.

Kandidati koji se pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom ("Narodne novine", broj 157/13 i 152/14) uz prijavu na natječaj dužni su, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Sve osobe koje se pozivaju na pravo prednosti prema Zakonu o hrvatskim braniteljima iz Domovinskog rata i članovima njihovih obitelji trebaju dostaviti dokaze iz stavka 1. članka 103. Zakona. Dokazi potrebni za ostvarivanje prava navedeni su na sljedećoj poveznici:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Sukladno odredbama Opće uredbe o zaštiti podataka (GDPR) prijavom na natječaj kandidat daje privolu za prikupljanje i obradu svih dostavljanih podataka, a sve u svrhu mogućeg zaposlenja.

Kandidatom prijavljenim na natječaj smatrat će se osoba koja podnese pravodobnu i potpunu prijavu te ispunjava formalne uvjete iz natječaja.

Odabiru kandidata prethodi postupak selekcije kandidata putem testiranja i razgovora (intervjua) s kandidatom u skladu s Pravilnikom o načinu i postupku zapošljavanja u Srednjoj školi Koprivnica.

Sve obavijesti vezane o statusu kandidata, o načinu, vremenu, sadržaju i mjestu testiranja i razgovora, o odabiru kandidata odnosno rezultatima natječaja objavit će se na mrežnoj stranici Škole <http://ss-koprivnica.skole.hr/natje_aji_> i smatrat će se da su svi kandidati obaviješteni i upoznati o pojedinim fazama natječaja kao i rezultatima natječaja.

Rok za slanje prijava je osam dana od dana objave natječaja. Na natječaj se mogu javiti osobe oba spola.

Pismene prijave sa traženom dokumentacijom koja se prilaže u neovjerenim preslikama kandidati podnose osobno ili preporučeno poštom u roku od 8 dana od dana objave natječaja na oglasnoj ploči i web stranici Hrvatskog zavoda za zapošljavanje i oglasnoj ploči i web stranici Škole na adresu: **SREDNJA ŠKOLA KOPRIVNICA, Trg slobode 7, 48000 Koprivnica.**

Obavijest o rezultatima natječaja biti će objavljena na mrežnoj stranici Srednje škole Koprivnica: [www.ss-koprivnica.skole.hr](http://www.ss-koprivnica.skole.hr).

KLASA: 602-03/20-08/40

URBROJ: 2137-49-05-20-01

Koprivnica, 9.3.2020.